batymetri
Batymetri, opmåling og kortlægning af oceanernes dybdeforhold specielt med henblik på fremstilling af søkort. Der anvendes i dag avancerede former for flerstråleekkolod og flybårne laserinstrumenter; i fremtiden forudses satellitteknologien at få stor betydning.
Før opfindelsen af ekkoloddet i begyndelsen af 1900-t. blev opmåling foretaget med lodliner.